《送梁若木太史奉节还朝》
明代·邝露

太乙经秋驻赤霞，石渠开晓待皇华。龙墀捧日翔仙掌，鳌禁含香识汉槎。

万里鹏溟遵六月，百蛮鸡诏散千家。明春傥借书云笔，臣里杨庄莫漫誇。

作者简介：（1604—1650）明末清初广东南海人，原名瑞露，字湛若。诸生。历游广西、江苏、浙江间，在桂遍历诸土司辖地，悉知其山川风土。唐王立于福州，官中书舍人。永历中，以荐入翰林。清兵破广州，抱古琴绝食死。工诗善书，有《赤雅》、《峤雅》等。